Øvelsesbeskrivelse – selvportræt

**I denne øvelse skal du lave et selvportræt – i traditionel forstand (dvs. du skal være med på billedet). Du skal lave 3 forskellige versioner af samme selvportræt. Dene øvelse er step 1.**

**Forberedelse før timen:** Start med at få en kammerat til at tage 3-4 billeder af dig:

* Du behøver ikke at have øjenkontakt med kameraet. Du kan tage det i profil, du kan kigge ned, så man næsten ikke kan se dit ansigt.
* Du må gerne dække lidt af dit ansigt (fx med en genstand, som måske repræsenterer dig – måske en bog, en hånd med en ring på fingeren, en kammerats baghoved eller lignende 😊), men man skal kunne se/ane, at det er dig (for ellers er det ikke et typisk selvportræt).
* Når de 3-4 billeder er taget, vælger du det du bedst kan lide/ det du helst vil arbejde videre med.
* Vær opmærksom på, at dit ansigt ikke er for småt. Det skal fylde 60-80% af billedfladen.
* Dit portræt skal du nu uploade på din computer og printe *inden* du kommer til bk-timen.
* Print dit foto i cirka A5 – størrelse (dvs. det skal fylde cirka et halvt A4-papir.

**I timen**: lim dit foto op på akvarelpapir (det er tykt, og kan tåle maling).

Du skal du i gang med en farveøvelse:

* Vha. primærfarverne + sort og hvid skal du bemale dit selvportræt. DU SKAL SÅ VIDT MULIGT RAMME DE ORIGINALE FARVER FRA FOTOET (heri består farveøvelsen). BLAND i lille skala (dvs. tag kun en lille smule maling, for du skal blande meget og bruge lidt 😊).
* Hele dit foto skal bemales, og hvis du gør dig umage med farverne, vil du ende med at få et ret vellignende maleri af dig selv 😊.

I får 1 lektion til øvelsen.

**HUSK AT DU ALTID SKAL RYDDE OP OG GØRE RENT EFTER DIG, NÅR DU MALER (dvs. pensel, palet osv. skal både vaskes og aftørres efter brug)**